Liqokelwe indondo iqembu lomculo | News24LAST UPDATED: 2018-12-18, 14:53Liqokelwe indondo iqembu lomculoIsithombe: SithunyelweAmalungu amabili eqembu le-hip hop i-Hectic Fam uSiphesihle Ngcobo noLuthando.IQEMBU lomculo we-Hip Hop i-Hectic Fam yaseMbali liqokwe kuma Live Your Dream Awards azoba ngomhlaka 25 kuNovemba e-Playhouse eThekwini.Oyilungu leqembu i-Hectic Fam, uLuthando Mchunu uthe: “Singakuthokozela ukwesekwa umphakathi waseMgungundlovu ngokuthi usivotele ukuze sizoyinqoba indondo ye-best hip hop group esiqokelwe yona kulomncintiswano,” usho kanje.I-Hectic Fam ungayivotela ngokuthumela umqafazo othi LYD 937 ku 45633 kanti ukuvota kuvalwa ngomhlaka 24 kuNovemba.Leliqembu linamalungu ayisikhombisa okunguMchunu, Siphesihle Ngcobo, Ntokozo Khwela, Amanda Sikhosana, Lindelwa Zaca, uNokwanda Hlongwa kanye noNelly Mbatha.UMchunu uthe yize leliqembu lakhiwe ngonyaka ofile kodwa muningi umsebenzi asebewenzile kanti futhi sebesebenzisane nabantu abahlukahlukene baseMgungundlovu abakuwona lomkhakha womculo.“Sesike samenywa nasemsakazweni waseMgungundlovu saphinde sasebenzisana noDj Cool kanti ngoMgqibelo, ngomhlaka 16 kuSepthemba sizokwethula ividiyo entsha yengoma yethu isihloko sayo esithi ‘PMB Rocks’,” kusho uMchunu.Uthe basebenzisane ne-Blue Fire Media ekuqopheni levidiyo kanti umphakathi ungazitholela i-DVD yayo ngo-R50.“Abantu abafisa ukuthola i-DVD yevidiyo yethu bengaxhumana nathi nge-email ethi luthaym2@gmail.com noma bexhumane nami kwinombolo ethi 061 262 5766,” kusho uMchunu.Uqhube wathi uDj Cool umeme leliqembu ukuthi libeyingxenye ye-tour ezohambela izindawo ezahlukene esifundazweni.Ungalilandela leliqembu ezinkundleni zokuxhumana okubalwa kuzona isiteshi se-YoutTube esaziwa ngokuthi Lutha YM, ku-Facebook YM_SA1 noma Hectic Fam, kanti ku-Twitter naku-Instagram YM_SA1 ukuze uzokwazi kabanzi ngaleliqembu uphinde uthokozele umsebenzi walo.ZIWINELEAbafundi ababili be-Echo bengaziwinela i-DVD yevidiyo entsha yeqembu le-hip hop laseMbali i-Hectic Fam. Ukuze uzothola ithuba lokuwina i-DVD qala ngokuthanda ikhasi le Echo ku-Facebook mese ulindela lolu daba mayelana naleliqembu mese uthanda lona. Abantu abazothola ithuba lokuwina i-DVD yilabo abazothanda lolu daba ekhasini le Echo kuFacebook kanti futhi abaphinde belandele noma bethande ikhasi laleliphephandaba kuFacebook. Abawinile bazomemezelwa ekhasini le Echo ku-Facebook ngoLwesihlanu, ngomhlaka 15 kuSepthemba.Kuzowina abantu ababili umuntu eyedwa uzothola i-DVD eyodwa.Sesike samenywa nasemsakazweni waseMgungundlovu saphinde sasebenzisana noDj Cool kanti ngoMgqibelo, ngomhlaka 16 kuSepthemba sizokwethula ividiyo entsha yengoma yethu isihloko sayo esithi ‘PMB Rocks’Mossel Bay 15:34 PMRoad name: Louis Fourie Road
